Tuis » Die GH-span se verjaardagwenslysie
Jy sal dalk 'n paar idees vir jou eie lysie kry!
'n Verjaardag is 'n wonderlike ding – vir een volle dag is jy die middelpunt van jou vriende en familie se aandag en word jy met liefde en geskenke oorlaai. Maar 'n mens kry nie altyd die geskenk wat jy graag wou hê nie, nè?
Om 'n wenslysie vir jou naaste vriende en familie op te stel is 'n slim manier om presies te kry wat jou hart begeer. En dit maak dit vir hulle ook makliker om inkopies te doen! Hier is 'n paar van die goed wat vanjaar op die Goeie Huishouding-span se wenslysie vir verjaardaggeskenke is.
Sally Emery, redakteur
Verpersoonlikte Botanic Peonia Ink-joernaal R270, Macaroon
"Ek leef volgens lysies – hierdie besonderse notaboek kombineer 'prakties' en 'pragtig' in een mooi verpakking."
Hemisphere-muurhorlosie in swart R600, Tydloos
"Ek sal graag my ou kombuishorlosie deur dié een wil vervang. Een helfte is bamboes en die ander helfte is met swartbordverf geverf.
En dis boonop lekker groot – 30 cm in deursnee."
Carinè Müller, besturende redakteur
Koordlose JBL Flip 4 luidspreker R1 799, Takealot
"Ek moet hoëgehaltemusiek hê waar ek ook al gaan. My motor se radio is gesteel – en wat is 'n padreis sonder goeie musiek?! Ek het beslis hierdie luidspreker in my lewe nodig, want ek sal eerder geld bestee aan 'n luidspreker wat ek oral kan saamvat as om my motor se radio te vervang, net sodat dit weer gesteel kan word. Hallo, musiek op die strand!"
Jeani Johnson, senior Afrikaanse vertaler
Bloue Laguiole-eetgereistel R1 999, Poetry
"Ek het onlangs 'n huiseienaar geword en noudat die opknapwerk aan ons eetkamer klaar is, kan ek nie wag om mense te onthaal nie. Hierdie Laguiole-eetgereistel is die perfekte kombinasie van styl en funksie, en dit kom in skakerings van my gunstelingkleur – blou! Nou hoop ek net my man vang die skimp …"
Ashanté Dlamini-Mthembu, skrywer
Goiingmandjie met pompons R349, Superbalist
"Dit is perfek vir die binnenshuise plant wat ek wil kry!"
Classic Cortez in Velvet Pink R1 500, Nike
"Die Nike Classic Cortez sal die ideale toevoeging tot my klerekas wees. Dis mooi en gemaklik – en die pienk fluweelafwerking is onweerstaanbaar!"
Madge Booth, digitale-inhoudsbestuurder
KitchenAid Artisan-staanmenger R13 800, Premier Homeware
"Ek begeer hierdie beperkte-oplaag-menger van KitchenAid met my hele hart. Ek twyfel egter of my man R13 000 vir 'n geskenk vir my sal opdok – haha! Maar ek's versot op hierdie koper kopie!"
Gaynor Siljeur, digitale-inhoudsvervaardiger
French Grape Seed Scrub R340, The Body Shop
"Ek het hierdie skropmiddel een keer gebruik en dit het my vel so sag en vertroetel laat voel. Dis FANTASTIES!"
Dawid Yzelle, Afrikaanse vertaler/kopiesetter
De Grendel Rubaiyat R300, De Grendel Wines
"De Grendel Rubaiyat 2014. 'n Besonderse bordeaux-versnit, en my gunsteling vir enige spesiale okkasie."